ඩෙංගු මදුරුවන් බෝවීමට ඉඩ කඩ ලැබෙන පරිද්දෙන් තම ගෙවත්ත පවත්වාගෙන ගිය කාන්තාවකට මාතර අතිරේක මහේස්ත්‍රාත් දුලානි අමරසිංහ මෙනවිය රුපියල් 1500 /- ක දඩයක් නියම කළාය.විත්තිකාරිය අධිකරණයේදී මේ සම්බන්ධයෙන් වරද පිළිගැනීම නිසා ඉහත දඩ මුදල නියමවිය.විත්තිකාරිය වෙනුවෙන් පෙනී සිටින නීතිඥ මහතා අධිකරණයට කරුණු දන්වමින් විත්තිකාරිය වරද පිළිගන්නා බවත් ඇය රජයේ සේවිකාවක් බැවින් නියම කළ දඩ මුදල රජයේ ගාස්තුවක් ලෙස අය කර ගන්නා ලෙසද අධිකරණයෙන් ආයාචනය කළේය.වරද පිළිගැනීම නිසාත් එම ඉල්ලීමට කන්දුන් විනිසුරු තුමිය පළමු වතාවට බැවින් මෙවැනි දඩුවමක් නියම කරන බවත් දෙවැනි වරට මෙවැනි චෝදනාවන්ට ලක්වුවහොත් තදින් ක්‍රියා කරන බවත් පවසමින් විත්තිකාරියට අවවාද කළාය..